Klima: Shtohen thirrjet që vendet në zhvillim të bëjnë më shumë
Pjesa më e madhe e shkencëtarëve thonë se ngrohja globale është shkaktuar nga aktiviteti i njeriut dhe se është në dorën e njeriut ta n
Diplomatë nga 192 vende që janë mbledhur në Kopenhagë deklaruan se ky mund të jetë shansi i fundit më i mirë për të arritur një marrëveshje që do të mbronte globin nga dëmet shkatërrimtare të ngrohjes. Konferenca, që është rezultantja e një procesi 2-vjeçar negociatash të ndezura, filloi me një ton pozitiv pas një numër premtimesh nga vende të pasura dhe në zhvillim për të reduktuar sasinë e gazeve të çliruara në atmosferë. Kryeministri i Danimarkës Lars Loeke Rasmussen tha se krerët e shteteve që do të ndjekin punimet e konferencës do ta shndërrojnë takimin e Kopenhagës në grumbullimin më të madh dhe më të rëndësishëm të zhvilluar ndonjëherë për klimën. Synimi i konferencës së Kopenhagës është të reduktojë gazet ndotëse dhe dëmin masiv që do t’i shkaktojnë këto gaze planetit, nëse nuk veprohet me shpejtësi, paralajmërojnë ekspertët. Grupet aktiviste për mjedisin kërkojnë masa urgjente, thotë Charlie Kronick, këshilltar për organizatën Greenpeace në Britani: Synimi është të pakësohen gazet që çlirohen në atmosferë, të cilat konsiderohen si shkaktare të ngrohjes së planetit. Meqë vendet e zhvilluara kanë qenë ndotësit kryesorë prej vitesh, presioni ndaj tyre është më i madh për të pakësuar këto gaze. Por, po shtohen thirrjet që vendet në zhvillim të bëjnë më shumë. Këto vende nga ana e tyre kërkojnë ndihma financiare për të realizuar tranzicionin. Të dyja këto grupe duhet të punojnë së bashku thotë Nick Nuttall, zëdhënës i Programit të OKB-së për Mjedisin: Pjesa më e madhe e shkencëtarëve thonë se ngrohja globale është shkaktuar nga aktiviteti i njeriut dhe se është në dorën e njeriut ta ndalë këtë prirje. Por janë objektivat politike dhe ekonomike që bëhen pengesë, thotë Charlie Kronick i organizatës Greenpeace: Organizimi i konferencës së Kopenhagës u bë me synimin që të hartohej një marrëveshje që të zëvendësojë Traktatin e Kiotos, i cili parashikonte reduktim të gazeve të çliruara. Traktati skadon në vitin 2012. Disa analistë thonë se ky traktat ishte i dështuar që në fillim, pasi Shtetet e Bashkuara nuk e nënshkruan kurrë. Por Presidenti Barak Obama do të marrë pjesë në konferencën e Kopenhagës, ku do të paraqesë propozimet amerikane për ndryshimet klimatike: Ndërkohë që konferenca e Kopenhagës fillon punimet, pritet të shihet se sa të angazhuar janë politikanët. //ii